แนวรับ 1,600 เอาอยู่! SET ปิดเย็นลดช่วงลบเหลือ 8 จุด มูลค่าซื้อขายเบาบาง 4 หมื่นลบ.
แนวรับ 1,600 เอาอยู่! SET ปิดเย็นลดช่วงลบเหลือ 8 จุด มูลค่าซื้อขายเบาบาง 4 หมื่นลบ. โดยดัชนีปิดตลาดวันนี้ ที่ระดับ 1,601.48 จุด ลบ 7.97 จุด หรือ 0.50% มูลค่าการซื้อขาย 3.97 หมื่นล้านบาท
17 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,601.48 จุด ลบ 7.97 จุด หรือ 0.50% มูลค่าการซื้อขาย 3.97 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ค่อนข้างผันผวน มองว่าความเสี่ยงของตลาดฯ ยังมีมากจากความกังวลเศรษฐกิจโลกชะลอตัว โดยตัวเลขเศรษฐกิจของจีนและยุโรปต่างออกมาต่ำกว่าคาด และยังต้องติดตามประเด็นสงครามการค้า รวมถึงประเด็นการแยกตัวของอังกฤษออกจากสหภาพยุโรป (Brexit)
ขณะที่ ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบเล็กน้อย ส่วนตลาดในยุโรปเคลื่อนไหวในแดนลบเล็กน้อย ทั้งนี้มองว่าตลาดฯ ยังไม่มีปัจจัยบวกใหม่เข้ามา ดังนั้นการรีบาวด์จึงเป็นไปได้อย่างลำบาก
นอกจากนี้ ในช่วงกลางสัปดาห์นี้จะต้องติดตามการประชุมธนาคารกลางสหรัฐ (เฟด) และการประชุมคณะกรรมการนโยบายการเงิน (กนง.) กำหนดทิศทางอัตราดอกเบี้ย และในวันพรุ่งนี้ (18 ธ.ค.) ประธานาธิบดีจีนจะกล่าวสุนทรพจน์ในโอกาสการประชุมเนื่องในวันครบรอบ 40 ปี แห่งการเปิดประเทศและการปฏิรูป
ส่วนแนวโน้มการลงทุนในวันพรุ่งนี้ (18 ธ.ค.) นายวีระวัฒน์ กล่าวว่า ตลาดฯคงจะยังผันผวน พร้อมให้แนวรับ 1,595-1,600 จุด ถัดไป 1,585 จุด ส่วนแนวต้านให้ไว้ที่ 1,610-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 2,914,324.35 ล้านบาท ปิดที่ 124 บาท เพิ่มขึ้น 3 บาท
CPALL มูลค่าการซื้อขาย 2,218,570.10 ล้านบาท ปิดที่ 70 บาท ลดลง 1 บาท
PTT มูลค่าการซื้อขาย 1,879,187.15 ล้านบาท ปิดที่ 48 บาท เพิ่มขึ้น 0.25 บาท
SCB มูลค่าการซื้อขาย 1,525,310.90 ล้านบาท ปิดที่ 135 บาท ลดลง 3.50 บาท
EA มูลค่าการซื้อขาย 1,138,001.52 ล้านบาท ปิดที่ 45.50 บาท ลดลง 1.75 บาท
ตลาดหุ้นเอเชีย
